SIMAT ตั้ง “นรัตถ์ สาระมาน” นั่งเก้าอี้ CEO คนใหม่ มีผล 29 มิ.ย.61
SIMAT ตั้ง "นรัตถ์ สาระมาน" นั่งเก้าอี้ CEO คนใหม่ มีผล 29 มิ.ย.61
2 ก.ค. 2561

บริษัท ไซแมท เทคโนโลยี จำกัด (มหาชน) หรือ SIMAT เปิดเผยว่า ที่ประชุมคณะกรรมการบริษัทเมื่อวันที่ 29 มิ.ย.ที่ผ่านมา อนุมัติแต่งตั้ง นายนรัตถ์ สาระมาน ดำรงตำแหน่งประธานเจ้าหน้าที่บริหาร แทน นายทองคำ มานะศิลปพันธ์ ที่ได้ลาออกจากตำแหน่งประธานเจ้าหน้าที่บริหาร เมื่อวันที่ 29 มิ.ย.61 โดยการแต่งตั้งผู้บริหารใหม่ดังกล่าวให้มีผลตั้งแต่วันที่ 29 มิ.ย.61 เป็นต้นไป
สำหรับนาย ทองคำ มานะศิลปพันธ์ ยังคงดำรงตำแหน่งประธานกรรมการของบริษัท ขณะที่การแต่งตั้งประธานเจ้าหน้าที่บริหารใหม่เข้ามาทำงานนั้น เพื่อให้การบริหารงานมีประสิทธิภาพสอดคล้องกับนโยบายของคณะกรรมการ คณะกรรมการสรรหาจึงเห็นสมควรเสนอให้แต่งตั้ง นายนรัตถ์ สาระมาน เป็นกรรมการใหม่ และแต่งตั้งเป็นรองประธานกรรมการ โดยจะเสนอให้ที่ประชุมวิสามัญผู้ถือหุ้นครั้งที่ 1/2561 ในวันที่ 3 ส.ค.61 พิจารณาอนุมัติต่อไป